
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 917 


4 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση ομάδας εργασίας για την εκκαθάριση του 
Μητρώου των Επικουρικά ασφαλισμένων στο Τα¬ 
μείο Ασφαλίσεως Ναυτικών Πρακτόρων και Υπαλ¬ 


λήλων (ΤΑΝΠΥ). 1 

Έγκριση του Ειδικού Κανονισμού Λιμένα Μυκόνου με 
αριθμ. 39 «Φορτοεκφόρτωση αδρανών υλικών και 
συσκευασμένων φορτίων, που μεταφέρονται με 
Φ/Γ πλοία στους λιμένες Μυκόνου». 2 

Έγκριση της σύστασης «ΔΗΜΟΤΙΚΗΣ ΕΠΙΧΕΙΡΗΣΗΣ 
ΚΑΡΛΟΒΑΣΟΥ». 3 

Συγχώνευση των Δημοτικών Παιδικών Σταθμών Δήμου 
Θεστιέων σε ενιαίο Δημοτικό Νομικό Πρόσωπο με 
την επωνυμία «Δημοτικοί Παιδικοί Σταθμοί Δήμου 
Θεστιέων», Ν. Αιτ/νίας. 4 


Τροποποίηση της συστατικής πράξης της αμιγούς επι¬ 
χείρησης του Δήμου Μαδύτου Νομού Θεσσαλονί¬ 
κης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΚΟΙ¬ 
ΝΩΝΙΚΟΟΙΚΟΝΟΜΙΚΗΣ ΑΝΑΠΤΥΞΗΣ (ΔΈ.Κ.Α)».... 5 

Τροποποίηση της 9821/18.4.1995 απόφασης του Νο¬ 


μάρχη Φθιώτιδας. 6 

Τροποποίηση της 2006/7.2.1991 απόφασης του Νο¬ 
μάρχη Φθιώτιδας. 7 

Μερική ανάκληση της 2060/27.5.2002 απόφασης του 
Νομάρχη Θεσσαλονίκης. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ40021/10584/726/4.6.2003 
απόφαση του Υφυπουργού Εργασίας και Κοινωνικών 


Ασφαλίσεων. 9 

Διόρθωση σφάλματος στην ΥΠΠΟ/ΔΙΟΙΚ/Β/28672/ 
28.5.03 απόφαση του Υπουργού Πολιτισμού.10 


ΑΠΟΦΑΣΕΙ Σ 

Αριθ. Φ20029/13889/618 (1) 

Συγκρότηση ομάδας εργασίας για την εκκαθάριση του 
Μητρώου των Επικουρικά ασφαλισμένων στο Ταμείο 
Ασφαλίσεως Ναυτικών Πρακτόρων και Υπαλλήλων 
(ΤΑΝΠΥ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την παρ. 5 του άρθρου 8 του Ν. 2042/92 (75/Α), «Αύ¬ 
ξηση των συντάξεων και άλλες ασφαλιστικές διατάξεις». 

2. Το άρθρο 19 του Ν. 2470/97 «Αναμόρφωση μισθολο¬ 
γίου προσωπικού της Δημ. Διοίκησης και άλλες συναφείς 
διατάξεις». 

3. Τις διατάξεις του Π.Δ/τος 388/24.10.2001 (254/Α), 
«Διορισμός Υπουργών, αναπληρωτή Υπουργού και υφυ¬ 
πουργών». 

4. Το 11765/5.6.2003 έγγραφο του ΤΑΝΠΥ. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

Συγκροτούμε ομάδα εργασίας στο Ταμείο Ασφαλίσεως 
Ναυτικών Π ρακτόρων και Υπαλλήλων για την εκκαθάριση 
του Μητρώου των Επικουρικά ασφαλισμένων η οποία θα 
αποτελείται από τους: 

1. Μαυρογένη Διονύσιο ως Πρόεδρο 

2. Κοσκινά Εμμανουήλ ως μέλος 

3. Χαλκιά Ειρήνη ως μέλος 

4. Μαντοπούλου Δέσποινα ως μέλος 

5. Γίδη Βασιλική ως μέλος 

6. Κατρής Γεώργιος ως μέλος 

7. Κουτσουμπού Βασιλική ως μέλος 

8. Δημόπουλο Αθανάσιο ως μέλος 

9. Στρουμπάκη Αστρινο ως μέλος 

10. Αλεφραγκή Πέτρο ως μέλος 

11. Βαρανάκη Εμμανουήλ ως μέλος 

12. Πολύ γένη Απόστολο ως μέλος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Έργο της ομάδας θα είναι η διεκπεραίωση των εργα¬ 
σιών της εκκαθάρισης του μητρώου των επικουρικά 
ασφαλισμένων με απώτερο σκοπό τη δημιουργία της με¬ 
ρίδας τους. 

Το έργο της ομάδας θα ολοκληρωθεί σε έξι (6) μήνες τα 
μέλη της ομάδας θα συνεδριάζουν εκτός ωρών εργασίας. 

Η αμοιβή του Προέδρου και των μελών της ομάδας ερ¬ 
γασίας θα καθοριστεί με κοινή απόφαση των Υπουργών 
Οικονομικών και Εργασίας και Κοινωνικών Ασφαλίσεων 
και θα βαρύνει τον προϋπολογισμό του ΤΑΝΠΥ. 

Η απόφαση να αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουλίου 2003 

Ο ΥΠΟΥΡΓΟΣ 

Δ. ΡΕΠΠΑΣ 
-♦- 

Αριθ. 2121/25/2003 (2) 

Έγκριση του Ειδικού Κανονισμού Λιμένα Μυκόνου με 
αριθμ. 39 «Φορτοεκφόρτωση αδρανών υλικών και συ¬ 
σκευασμένων φορτίων, που μεταφέρονται με Φ/Γ 
πλοία στους λιμένες Μυκόνου». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Κώδικα Δημοσίου Ναυτικού Δικαί¬ 
ου, ο οποίος κυρώθηκε με το Ν.Δ.187/1973 (Α261), όπως 
αυτό αντικαταστάθηκε με το άρθρο 10 του Νόμου 1940/ 
91 «Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού» (Α 40). 

2. Την 2350/3.6.2003 γνώμη Νομάρχη Κυκλάδων. 

3. Τον Ειδικό Κανονισμό Λιμένα, που μας υποβλήθηκε 
με την Αριθμ. Πρωτ. 2121.2/01/03 Αναφορά της Λιμενικής 
Αρχής Μυκόνου, με τις διατάξεις του οποίου ρυθμίζονται 
θέματα που αφορούν την εύρυθμη λειτουργία του λιμένα 
Μυκόνου. 

4. Το άρθρο 29 Ατού Ν. 1558/85 (Α 137), όπως προστέ¬ 
θηκε με το άρθρο 27 του Ν. 2081/92 (Α 154) και το άρθρο 
1 του Ν. 2469/97 (Α 38). 

5. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό Λιμένα 
Μυκόνου με αριθμ. 39. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΜΥΚΟΝΟΥ 

ΑΡΙΘΜ. 39 

«Φορτοεκφόρτωση αδρανών υλικών και συσκευασμέ¬ 
νων φορτίων, που μεταφέρονται με Φ/Γ πλοία στους λιμέ¬ 
νες Μυκόνου». 

Ο ΛΙΜΕΝΑΡΧΗΣ ΜΥΚΟΝΟΥ 

Έχοντας υπόψη: 

α) Τις διατάξεις του δια του από 9/22 Ιουνίου 1948 β.δ. 
Κωδικοποιηθέντος Νόμου 499/47 «περί πειθαρχικής εξου¬ 
σίας των Προϊσταμένων Λιμενικών Αρχών» (Α 162) συνδυα- 
ζόμενες με τα άρθρα 141 -157 του Ν.Δ. 187/73 με το οποίο 
κυρώθηκε ο Κώδικας Δημοσίου Ναυτικού Δικαίου (Α 261). 

β) Τις διατάξειςτου Ν.Δ. 444/70 «περί αρμοδιοτήτων Λι¬ 
μενικού Σώματος και σχέσεων προς τας αρμοδιότητας 
των Σωμάτων Ασφαλείας» (Α 39). 


γ) Το άρθρο 156του Ν.Δ. 187/73 (Α261) «περί Κ.Δ.Ν.Δ.» 
όπως αυτό αντικαταστάθηκε με το άρθρο ΙΟτου Ν. 1940/ 
91 «Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού» (Α 40). 

δ) Το άρθρο 29 Α του Ν. 1558/85 (Α 137), όπως προστέ¬ 
θηκε με το άρθρο 27 του Ν. 2081/92 (Α 154) και το άρθρο 
1 του Ν. 2469/97 (Α 38). 

ε) Την 5/23.4.2003 Απόφαση Δημοτικού Λιμενικού Τα¬ 
μείου Μυκόνου 

στ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

Άρθρο 1 

Όρια ισχύος - Ορισμοί 

Ο παρών Ειδικός Κανονισμός Λιμένα Μυκόνου ισχύει 
στη χερσαία και θαλάσσια ζώνη του, τους λιμένες, τους 
όρμους, καθώς και στη θαλάσσια έκταση της περιοχής δι¬ 
καιοδοσίας της Λιμενικής Αρχής, όπως αυτή καθορίζεται 
από τις κείμενες διατάξεις. 

Άρθρο 2 

1. Η εκφόρτωση στους λιμένες Μυκόνου αδρανών υλι¬ 
κών (χαλίκι, άμμος κ.λπ), καθώς και συσκευασμένων υλι¬ 
κών οικοδομών (τσιμέντο, τούβλα κ.λπ), επιτρέπεται: 

(α) Στο Λιμένα «ΛΟΥΛΟΣ» καθ’ όλη τη διάρκεια του 
έτους. 

(β) Στον Παλαιό Λιμένα Μυκόνου για τα συσκευασμένα 
υλικά, καθ’ όλη τη διάρκεια του έτους, πληντου μήναΑυ- 
γούστου, καθώς και τη χρονική περίοδο δέκα (10) ημέρες 
πριν και μετά την εορτή του Πάσχα. 

(γ) Στον Παλαιό Λιμένα Μυκόνου για τα αδρανή υλικά, 
ύστερα από έγκριση της Λιμενικής Αρχής, τη χρονική πε¬ 
ρίοδο από 1 Οκτωβρίου έως και δέκα (10) ημέρες πριν την 
εορτή του Πάσχα, μόνον σε περίπτωση που οι καιρικές συν¬ 
θήκες, ή λόγοι ανωτέρας βίας, δεν επιτρέπουν τη διενέρ¬ 
γεια αυτής στο λιμένα «ΛΟΥΛΟΣ», απαγορευμένης απολύ¬ 
τως της διενέργειας αυτής τη χρονική περίοδο δέκα (10) 
ημέρες πριντην εορτή του Πάσχα έως 30 Σεπτεμβρίου. 

2. Η φορτοεκφόρτωση των υλικών της προηγούμενης 
παραγράφου στο Νέο Λιμένα Μυκόνου (Τούρλος) απα¬ 
γορεύεται. 

3. Απαγορεύεται απολύτως η εναπόθεση των αδρανών, 
καθώς και των συσκευασμένων υλικών οικοδομών σε 
όλους τους λιμένες της Μυκόνου, οι δε παραλήπτες αυ¬ 
τών υποχρεούνται στην άμεση παραλαβή τους. 

Άρθρο 3 

Κυρώσεις 

Οι παραβάτες του παρόντος Ειδικού Κανονισμού του 
οποίου η εκτέλεση ανατίθεται στα λιμενικά όργανα, ανε¬ 
ξάρτητα από τις συντρέχουσες ποινικές και αστικές ευ¬ 
θύνες κατά την ισχύουσα νομοθεσία υπόκεινται και στις 
κυρώσειςτου άρθρου 157τουΝ.Δ. 187/73 (Α261)τοπρώ- 
το εδάφιο της παραγράφου 1 του οποίου τροποποιήθηκε 
μεταγενέστερα και ισχύει σύμφωνα με το άρθρο 2 του 
Π.Δ. 381/95 (Α214) όπως τροποποιήθηκε και ισχύει με το 
άρθρο μόνο του Π.Δ. 193/2001 (Α 156). 

Μύκονος, 5 Ιουνίου 2003 

Ο Λιμενάρχης 
ΚΩΝ/ΝΟΣΔΑΡΑΣ 

Η εφαρμογή του Κανονισμού αυτού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιουνίου 2003 

ΟΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 1344 (3) 

Έγκριση της σύστασης «ΔΗΜΟΤΙΚΗΣ ΕΠΙΧΕΙΡΗΣΗΣ 
ΚΑΡΛΟΒΑΣΟΥ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Των άρθρων 277 έως και 284 του Π.Δ/τος 410/95 «Κω¬ 
δικοποίηση σε ενιαίο κείμενο Νόμου με τίτλο ΔΗΜΟΤΙ¬ 
ΚΟΣ ΚΑΙ ΚΟΙΝΟΤΙΚΟΣ ΚΩΔΙΚΑΣ των ισχυουσών διατάξε¬ 
ων του Δ.Κ.Κ. «όπως τροποποιήθηκαν και συμπληρώθη¬ 
καν». 

2. Τις διατάξειςτου Ν.2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Του Νόμου 2647/98 άρθρο 1 καθώς και του Νόμου 
1069/80 άρθρο 1 παρ.3. 

4. Την 1264/17.7.98 απόφαση του Γεν. Γραμ. Περιφέ¬ 
ρειας Βορ. Αιγαίου «μεταβίβαση δικαιώματος υπογρα¬ 
φής με εντολή Γ. Γραμματέα στο Γενικό Δ/ντή Περιφέρει¬ 
ας κ.λ.π (ΦΕΚ801/30.7.1998τ.Β'). 

5. Τις διατάξειςτου άρθρου 27του Ν.2081/1992 σε συν¬ 
δυασμό με την Εγκύκλιο αρίθ. 550/εγκ. 1/7.10.92 της 
Γραμματείας του Υπουργικού Συμβουλίου που αφορά 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

6. Την οικονομοτεχνική μελέτη σκοπιμότητας που συνέ¬ 
ταξε η Εταιρεία ΜΕΛΕΤΕΣ ΣΥΜΒΟΥΛΟΙ Ε.Π.Ε. - ΡΙ.ΑΝ- 
ΝΙΝΟ-ΟΒΟυΡ 

7. Την 101/14.4.2003 απόφαση του δημοτικού συμβου¬ 
λίου Καρλοβασίων περί σύστασης Δημοτικής Επιχείρη¬ 
σης, αποφασίζουμε: 

Εγκρίνεταιη αρίθ. 101/14.4.2003 απόφαση του δημοτι¬ 
κού συμβουλίου Καρλοβασίων η οποία αφορά την σύστα¬ 
ση Δημοτικής Επιχείρησης. 

1. Συνιστάται στο Δήμο Καρλοβασίωντου Νομού Σάμου 
αμιγής δημοτική αναπτυξιακή επιχείρηση με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΚΑΡΛΟΒΑΣΟΥ» ως Νομικό 
Πρόσωπο Ιδιωτικού Δικαίου, που διέπεται από τις διατά¬ 
ξεις των άρθρων 277 μέχρι και 284 του Π.Δ/τος 410/95. 

2. Σκοπός της επιχείρησης είναι: 

1. Η άνάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α) Η ουσιαστική και ολοκληρωμένη πολιτιστική ανάπτυ¬ 
ξη της πόλης και της ευρύτερης περιοχής, η προστασία 
της Εθνικής πολιτιστικής ταυτότητας και η ενεργητική και 
συνειδητή συμμετοχή των πολιτών στην πολιτιστική ζωη 
της πόλης. 

β) Η στήριξη, διάδοση και η ανάπτυξη της καλιτεχνικής 
παιδείας στους τομείς της μουσικής του χορού του κινη¬ 
ματογράφου του θεάτρου, καθώς και των εικαστικών τε¬ 
χνών. 


γ) Η προβολή, ανάπτυξη και η διάδοση αυτών των τε¬ 
χνών με την διοργάνωση παραγωγή και παρουσίαση πο¬ 
λιτιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

δ) Η δημιουργία και ανάπτυξη της αναγκαίας υποδομής 
για την βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
της πόλης και της ευρύτερης περιοχής και ιδιαίτερα των 
νέων. 

ε) Η ανάληψη και υλοποίηση κοινοτικών (ΕΈ) και Εθνι¬ 
κών Προγραμμάτων, εκπαιδευτικού, επιμορφωτικού, πο¬ 
λιτιστικού, αναπτυξιακού και ερευνητικού χαρακτήρα. 

2. Η περιβαλλοντική ευαισθητοποίηση και η διαχείρηση 
του περιβάλλοντος 

α) Η αξιοποίηση και διαχείρηση του πράσινου της ευ¬ 
ρύτερης περιοχής 

β) Η εφαρμογή προγράμματος ανακύκλωσης με διαλο¬ 
γή στην πηγή 

γ) Η αξιοποίηση αι εκμετάλλευση των υφισταμένων 
ανανεώσιμων πηγών ενέργειας (νερό, ήλιος, άνεμος). 

3. Η οργάνωση υπηρεσιών Υγείας και Κοινωνικής Πρό¬ 
νοια 

α) Η ανάληψη και υλοποίηση προγραμμάτων παροχής 
υπηρεσιών στους τομείς της υγείας και της Κοινωνικής 
Πρόνοιας. 

β) Η λειτουργία παιδικών και βρεφονηπιακών σταθμών 

γ) Η ίδρυση και λειτουργία κατασκηνωτικών κέντρων. 

4. Εκδόσεις - Εκτυπώσεις 

Η έκδοση ενημερωτικών περιοδικών για την συνεχή επι¬ 
κοινωνία με τους κατοίκους του Δήμου. 

Η δημιουργία εργαστηρίου εκυπώσεων για την κάλυψη 
των αναγκώντου Δήμου, των Ν.Π. του Δήμου, της Δημο¬ 
τικής Επιχείρησης και άλλων ΟΤΑτης ευρύτερης περιο¬ 
χής- 

5. Διαφημίσεις 

Η εκμετάλευση των κοινόχρηστων χώρων για μισθώ¬ 
σεις σε διαφημιστικές εταιρείες και επιχειρήσεις. 

6. Τεχνικός - Κατασκευαστικός Τομέας 

Η εκπόνηση μελετών, η κατασκευή και συντήρηση έρ¬ 
γων, οι οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής, η συντήρηση και επισκευή σχολικών και των ενγένει 
δημοτικών κτιρίων. 

7. Τουριστική Ανάπτυξη. 

Η ανάληψη προσπάθειας για την ανάδειξη των εναλλα¬ 
κτικών μορφών Τουρισμού με την ανάδειξη των πόρων 
της φύσης που παραμένουν ανεκμετάλευτοι. Η δημιουρ¬ 
γία και εκμετάλευση αναψυκτηρίων εστιατορίων και λοι¬ 
πών συναφών τουριστικών επιχειρήσεων. 

Ο καθαρισμός και έλεγχος των ακτών, η αξιοποίηση και 
εκμετάλευσή τους. 

Η αξιοποίηση της περιοχής των «ΣΕΙΤΑΝΙΩΝ» με ήπιες 
μορφές θεματικού Τουρισμού και η ανάδειξη των ορεινών 
δημοτικών διαμερισμάτων και οικισμών. 

8. Επιχειρηματικές δραστηριότητες. 

Η δημιουργία και εκμετάλλευση χώρων στάθμευσης 
οχημάτων, η λειτουργία Δημοτικής αστικής συγκοινωνίας 
και η ανάληψη βιώσιμων λοιπών επιχειρηματικών δρα¬ 
στηριοτήτων. 

3. Διάρκεια της Επιχείρησης: 

Η διάρκεια της επιχείρησης ορίζεται σε 50 ετη από την 
ημερομηνία δημοσίευης της συστατικής πράξης στην 
εφημερίδα της κυβέρνησης. 

4. Εδρα της Επιχείρησης. 

Εδρα της Επιχείρησης είναι η πόλη Καρλοβάσου του 
Δήμου καρλοβασίων. 

5. Διοίκηση της Επιχείρησης: 

Η επιχείρηση διοικείται από 7 μελές διοικητικό συμβού¬ 
λιο, τα μέλη του οποίου ορίζονται από το δημοτικό Συμ¬ 
βούλιο. 

6. Κεφάλαιο της επιχείρησης: 

Ο Δήμος διαθέτει ως αρχικό κεφάλαιο το ποσό των 
15.000,00 ΕΥΡΩ. 

7. Πόροι της Επιχείρησης: 

α) Εσοδα από την διαχείρηση Κοινοτικών και Εθνικών 
προγραμμάτων 

β) Εσοδα από την ανάπτυξη επιχειρηματικών δραστη¬ 
ριοτήτων 

γ) Εσοδα από την δημιουργία και εκμετάλευση κοινο¬ 
χρήστων χώρων. 

δ) Εσοδα από την ανάληψη κάθε είδους λοιπών δρα¬ 
στηριοτήτων 

στ) Εσοδα από αναθέσεις και εκτελέσεις τεχνικών δη¬ 
μοτικών έργων. 

ι) Εσοδα από την περιουσία της επιχείρησης 

η) Εσοδα από κληροδοτήματα, εισφορές, δωρεές κ.λ.π 

8. Η Επιχείρηση διαλύεται: 

α) Με απόφαση του Δημοτικού Συμβουλίου, που λαμ- 
βάνεται με την απόλυτη πλειοψηφίατων μελώντου. 

β) Όταν λήξει χωρίς να παραταθεί η διάρκεια της Επι¬ 
χείρησης. 

γ) Σε περίπτωση πτώχευσης της Επιχείρησης την διά¬ 
λυση της Επιχείρησης ακολουθεί εκκαθάριση κατά την 
οποία διεκπεραιώνονται οι εκκρεμείς υποθέσεις, εισπρά- 
τονται οι απαιτήσεις, ρευστοποιείται η περιουσία και πλη¬ 
ρώνονται τα χρέη της Επιχείρησης.Οποιοδήποτε θετικό 
υπόλοιπο περιέρχεται στο Δήμο. 

Η συγκρότηση, η λειτουργία και οι αρμοδιότητες των 
οργάνων διοίκησης η οργάνωση, η λειτουργία, η διαχεί¬ 
ρηση και εποπτεία της Επιχείρησης διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ/τος 410/95 Δ.Κ.Κ. όπως ισχύει κάθε φορά. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου Καρλο¬ 
βασίων ποσού 15.000, 00 ΕΥΡΩ Κ.Α. 05/161.9δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 24 Ιουνίου 2003 

Με εντολή Γ ενικής Γ ραμματέως Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΕΡΑΙΔΗΣ 

-♦- 

Αριθ. 11810 (4) 

Συγχώνευση των Δημοτικών Παιδικών Σταθμών Δήμου 
Θεστιέων σε ενιαίο Δημοτικό Νομικό Πρόσωπο με την 
επωνυμία «Δημοτικοί Παιδικοί Σταθμοί Δήμου Θεστιέ¬ 
ων», Ν. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ, 

Έχοντας υπόψη: 

1. Τις διατάξεις του άρθρου 12 του Ν.2880/2001 «Πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 


με τις οποίες αντικαταστάθηκε το άρθρο 26 του Π. Δ/τος 
410/95 (Δημοτικός και Κοινοτικός Κώδικας). 

2. Τις διατάξεις του άρθρου 203 του Π.Δ. 410/1995 «Δη¬ 
μοτικός και Κοινοτικός Κώδικας» σε συνδυασμό με τις 
διατάξεις των άρθρων 3 και 4 της κοινής υπουργικής από¬ 
φασης Π2β/2627/17.7.1997 (ΦΕΚ 673/30.7.1997, τ.Β'). 

3. Την 11914/20.7.2000 (ΦΕΚ 991/9.8.2000, τ.Β') από¬ 
φασή μας με την οποία συστήθηκε ίδιο Δημοτικό Νομικό 
Πρόσωπο Δημοσίου Δικαίου στον Δήμο Θεστιέων με την 
επωνυμία: «1ος Δημοτικός Παιδικός Σταθμός Καινούρι¬ 
ου». 

4. Την 11913/20.7.2000 (ΦΕΚ 991/9.8.2000, τ.Β') από¬ 
φασή μας με την οποία συστήθηκε ίδιο Δημοτικό Νομικό 
Πρόσωπο Δημοσίου Δικαίου στον Δήμο Θεστιέων με την 
επωνυμία: «1ος Δημοτικός Παιδικός Σταθμός Παναιτωλί- 
ου». 

5. Την 90/2003 απόφαση του Δημοτικού Συμβουλίου 
του Δήμου θεστιέων που λήφθηκε νομότυπα, και με την 
οποία αποφασίστηκε η συγχώνευση των ανωτέρω Δημο¬ 
τικών Ν.Π.Δ.Δ σε ένα ενιαίο, με την επωνυμία «Δημοτικοί 
Παιδικοί Σταθμοί Δήμου Θεστιέων». 

6. Την 241/οικ/18.8.1998 απόφαση του Γ. Γ Περιφέρειας 
Δυτικής Ελλάδας «Μεταβίβαση αρμοδιοτήτων και παρο¬ 
χή εξουσιοδότησης υπογραφής αποφάσεων, εγγράφων 
κ.λ.π» (ΦΕΚ939/1.9.98, τ.Β'), αποφασίζουμε: 

Α) Την συγχώνευση των: α) 1ου Δημοτικού Παιδικού 
Σταθμού Καινούριου, β) 1ου Δημοτικού Παιδικού Σταθ¬ 
μού Παναιτωλίου, σε ένα ενιαίο Δημοτικό Νομικό Πρόσω¬ 
πο Δημοσίου Δικαίου με την επωνυμία «Δημοτικοί Παιδι¬ 
κοί Σταθμοί Δήμου Θεστιέων», και έδρα την έδρα του Δή¬ 
μου Θεστιέων, ως εξής: 

1. Σκοπός του Ν.Π.Δ.Δ. είναι: 

α) Η λειτουργία των Δημοτικών Παιδικών Σταθμών Δή¬ 
μου Θεστιέων, των νυν λειτουργού ντων και όσων στο μέλ¬ 
λον θα προστεθούν. 

β) Η προστασία, η ημερήσια διατροφή, διαπαιδαγώγη¬ 
ση και ψυχαγωγία των νηπίων, τα οποία δεν μπορούν να 
έχουν στο οικογενειακό τους περιβάλλον την απαραίτητη 
φροντίδα, λόγω απασχόλησης των εργαζομένων γονέων 
τους ή άλλων κοινωνικών αιτιών. 

γ) Η εν γένει φροντίδα των παιδιών του Δήμου. 

2. Όργανα Διοίκησης 

Το Ν.Π. διοικείται από πενταμελές (5) Διοικητικό Συμ¬ 
βούλιο που αποτελείται από 

Α) Το Δήμαρχο ή άλλο Αιρετό μέλοςπου ορίζεται απότο 
Δήμαρχο, ως πρόεδρο. 

Β) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο με τον αναπληρωτή του. 

Γ) Ένα (1) εκπρόσωπο των γονέων με τον αναπληρωτή 
του που ορίζει το Δημοτικό Συμβούλιο. 

Δ) Ένα (1) εκπρόσωπο των εργαζομένων με τον ανα¬ 
πληρωτή του που ορίζει η Γ ενική Συνέλευση των Εργαζο¬ 
μένων. 

Ε) Ένα (1) δημότη με τον αναπληρωτή του που ορίζει το 
Δημοτικό Συμβούλιο. 

Τον πρόεδρο, όταν απουσιάζει ή κωλύεται, τον αναπλη¬ 
ρώνει ο Αντιπρόεδρος, ο οποίος εκλέγεται από το Διοικη¬ 
τικό Συμβούλιο, μεταξύ των μελών του, κατά την πρώτη 
συνεδρίασή του. 

Η θητείατου Διοικητικού Συμβουλίου ακολουθείτηνΔη¬ 
μοτική περίοδο. 

ΤοΔ.Σ. φροντίζει για την επιτυχία του σκοπού του Νομι¬ 
κού Προσώπου, διαχειρίζεται την περιουσία του και γένι- 

κά τα συμφέροντά του, και διοικεί, εποπτεύει και ελέγχει 
όλη τη λειτουργία του που την καθορίζουν οι σχετικές δια¬ 
τάξεις του Δ.Κ.Κ. (Π.Δ. 410/95), όπως ισχύουν κάθε φορά 
για τα «Δημοτικά Νομικά Πρόσωπα», καθώς και τα Προε¬ 
δρικά Διατάγματα και οι Υπουργικές Αποφάσεις που εκ- 
δίδονται σε εκτέλεσή τους. 

Το Διοικητικό Συμβούλιο μπορεί με απόφασή του να 
αναθέτει σε μέλη του την επιμέλεια ορισμένων τομέων 
της δραστηριότητας του καθώς επίσης και να συστήνει 
Επιτροπές στις οποίες μπορεί να συμμετέχουν και ιδιώτες 
εθελοντές που δεν είναι μέλη του με σκοπό την καλύτερη 
επιδίωξη του σκοπού του. 

3. Λειτουργία του διοικητικού Συμβουλίου. 

Το Δ.Σ συνεδριάζει τακτικά, ύστερα από πρόσκληση 
του Προέδρου και υπό την προεδρεία του. 

Ο Πρόεδρος μπορεί να συγκαλείτο Δ.Σ. και όποτε θεω¬ 
ρεί ότι αυτό επιβάλλεται ή όταν ζητηθεί από την πλειοψη- 
φία των μελών του. 

Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του Προέδρου. 

Τα πρακτικά των συνεδριάσεων του Δ.Σ. και οι απο¬ 
φάσεις του καταχωρούνται με χρονολογική σειρά σε 
ειδικό βιβλίο που είναι αριθμημένο και μονογραφημένο 
από τον πρόεδρο. Τηρούνται δε με την φροντίδα και 
την ευθύνη του Γραμματέα του Διοικητικού Συμβουλί¬ 
ου και υπογράφονται από αυτόν και τον πρόεδρο κα¬ 
θώς και από όλα τα μέλη του Δ.Σ. που μετείχαν στη συ- 
νεδράση, κατά την αρχή της επόμενης συνεδριάσεως 
αυτού, όπου γίνεται η επικύρωση, ύστερα από ανάγνω¬ 
σή τους. 

Το Δ.Σ. βρίσκεται σε απαρτία εφόσον είναι παρόντες το 
ήμισυ του αριθμού των μελών πλέον ενός, συμπεριλαμ¬ 
βανομένου και του προέδρου. 

4. Εκπροσώπηση 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημόσιων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδρο 
του Δ.Σ, τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

5. Αρμοδιότητες του Προέδρου 

Ο πρόεδρος του Δ.Σ. συγκαλείτο Διοικητικό Συμβούλιο 
σε συνεδρίαση και προεδρεύει αυτού, προϊσταται στις 
υπηρεσίες του και ασκεί τη γενική εποπτεία και τον έλεγ¬ 
χο της λειτουργίας του. 

Εκπροσωπείτο Νομικό Πρόσωπο όπως αναφέρεται στο 
προηγούμενο άρθρο και φροντίζει γαιτα συμφέροντα αυ¬ 
τού, σύμφωνα με τις διατάξεις των Νόμων και του παρό¬ 
ντος οργανισμού και με τις αποφάσεις του Δ.Σ. 

Παραγγέλλει μαζί με το Δ.Σ. την πληρωμή των εξόδων 
του προϋπολογισμού και κάθε άλλη έκτακτη δαπάνη και 
φροντίζει για την τήρηση ακριβώς των διατάξεων που 
ισχύουν κάθε φορά και αναφέρονται στα Δημοτικά Νομι¬ 
κά Πρόσωπα του παρόντος Οργανισμού. 

Εισηγείται στο Δ.Σ. τα θέματα που πρέπει να συζητη¬ 
θούν και εκτελείτις αποφάσεις. 

Θεωρεί και υπογράφει όλα τα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με το γραμματέα. 


6. Κανονισμοί 

Με απόφαση του Δημοτικού Συμβουλίου, που εγκρίνε- 
ται από το Γ.Γ. της Περιφέρειας συντάσσεται ο κανονι¬ 
σμός λειτουργίας του νομικού προσώπου. 

Μέχριτην σύνταξη του νέου κανονισμού, το νομικό πρό¬ 
σωπο συνεχίζει να λειτουργεί σύμφωνα με τον υφιστάμε¬ 
νο κανονισμό λειτουργίας. 

7. Οικονομική διαχείριση 

Εφαρμόζονται αναλογικά οι διατάξεις που ισχύουν για 
τους Δήμους. Εφόσον το νομικό πρόσωπο επιχορηγείται 
από το κράτος, η επιχορήγηση αυτή εγγράφεται χωριστά 
στα έσοδα του προϋπολογισμού. Αν αυτή παρέχεται στο 
νομικό πρόσωπο για την εκπλήρωση ειδικού σκοπού, εγ- 
γράφεται αντίστοιχη πίστωση για το σκοπό αυτό ιδιαιτέ¬ 
ρως στα έξοδα του προϋπολογισμού. 

8. Προϋπολογισμός-Απολογισμός 

Ο προϋπολογισμός - απολογισμός καταρτίζεται από το 
Δ.Σ. και εγκρίνεται με απόφαση του Δημοτικού Συμβουλί¬ 
ου η οποία υπόκειται στον έλεγχο των πράξεων των Δη¬ 
μοτικών Συμβουλίων, σύμφωνα με τις εκάστοτε ισχύου- 
σες διατάξεις. 

9. Εκτέλεση έργων - Προμήθειες 

Γίνονται από το νομικό πρόσωπο πάντα, σύμφωνα με τις 
ισχύουσες κάθε φορά διατάξεις περί προμηθειών και 
εκτέλεσης έργων των Ο.Τ.Α. 

10. Πόροι και Περιουσία 

Οι πόροι του Ν.Π. είναι: 

α) Ετήσια επιχορήγηση από διάφορες Κρατικές Πηγές. 

β) Ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές κ.λ.π. 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

ε) Η κινητή και ακίνητη περιουσία την οποία χρησιμο¬ 
ποιούσαν οι Κρατικοί Σταθμοί και μεταβιβάστηκε στα Δη¬ 
μοτικά Νομικά Πρόσωπα σύμφωνα με το αρ. 42 παρ. 4 του 
Ν.2218/1994. 

στ) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω. 

11. Σφραγίδα 

Το Ν.Π.Δ.Δ. έχει σφραγίδα στρογγυλή που αποτελείται 
από τρεις ομόκεντρους κύκλους. 

Στον εσωτερικό κύκλο φέρει το έμβλημα της Ελληνικής 
Δημοκρατίας. Στο μεσαίο κύκλο την επωνυμία του Νομι¬ 
κού Προσώπου και στον εξωτερικό κύκλο τις λέξεις «ΕΛ¬ 
ΛΗΝΙΚΗ ΔΗΜΟΚΡΑΤΙΑ» (άρθρο 10 Δ.Κ.Κ.) 

12. Γενικές διατάξεις 

α) Οι αρμοδιότητες του διοικητικού Συμβουλίου, οι συνε¬ 
δριάσεις, οι αρμοδιότητες του προέδρου, το δικαίωμα εγ¬ 
γραφής, οι όροι για τη διακοπή της φιλοξενίας, η μεταφορά 
τωνπαιδιών, οι ώρες λειτουργίας, τα τμήματα, η ιατρική πα¬ 
ρακολούθηση, ημερήσια απασχόληση των παιδιών, η δια¬ 
τροφή των παιδιών, το προσωπικό και κάθε ζήτημα σχετικό 
με τη λειτουργία του Ν.Π.Δ.Δ. ρυθμίζονται ειδικότερα με τον 
κανονισμό λειτουργίας που θα ψηφισθεί από το Διοικητικό 
Συμβούλιο και θα εγκριθεί από το Δημοτικό Συμβούλιο. 

β) Το νέο Νομικό Πρόσωπο υπεισέρχεται αυτοδικαίως 
και χωρίς καμμία άλλη διατύπωση σε όλα τα δικαιώματα 
και τις υποχρεώσεις των συγχωνευθέντων Νομικών Προ¬ 
σώπων εξομοιούμενο με καθολικό διάδοχο. 

γ) Οι εκκρεμείς δίκες συνεχίζονται από το νέο Νομικό 
πρόσωπο χωρίς ειδικότερη διατύπωση για τη συνέχιση 
από αυτό. 

δ) Το Νομικό Πρόσωπο και οι αποφάσεις του Διοικητι¬ 
κού Συμβουλίου υπάγονται στην εποπτεία του Δήμου Θε- 
στιέων, σύμφωνα με το άρθρο 198 Π.Δ. 410/1995 (Δ.Κ.Κ.). 

13. Διάλυση 

Το Ν.Π.Δ.Δ. καταργείται σύμφωνα με τις διατάξεις του 
άρθρου 201 Π.Δ. 410/95 (Δ.Κ.Κ.) που ισχύουν για τα Δη¬ 
μοτικά Νομικά Πρόσωπα. 

14. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάροςτου Κρατικού προϋπολογισμού (σύμφωνα 
με τις διατάξεις του άρθρου 26 παρ. 6 του Π.Δ. 410/95, 
όπως αυτό τροποποιήθηκε με το άρθρο 12 του νέου νό¬ 
μου 2880/01), καθώς και σε βάρος του προϋπολογισμού 
του Δήμου θεστιέων, το ύψος της οποίας δεν μπορεί να 
προσδιορισθεί. 

15. Τελική διάταξη 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του Ν. 
2880/01 και του άρθρου 203 του Π.Δ. 410/95 και ρυθμίζε¬ 
ται με απόφαση του Δημοτικού Συμβουλίου, ύστερα από 
αιτιολογημένη πρόταση του Διοικητικού Συμβουλίου του 
Νομικού Προσώπου και στηριζόμενη στο Νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 30 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας κ.α.α 
ΧΛΟΗ ΚΑΤΣΟΥΔΑ 

-♦- 

Αριθ. 13.887 (5) 

Τροποποίηση της συστατικής πράξης της αμιγούς επιχεί¬ 
ρησης του Δήμου Μαδύτου Νομού Θεσσαλονίκης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΟ¬ 
ΟΙΚΟΝΟΜΙΚΗΣ ΑΝΑΠΤΥΞΗΣ (Δ.Ε.Κ.Α)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άρθρων 277 παραγρ. 3 και 315 
του Δημοτικού και Κοινοτικού Κώδικα (Π.Δ. 410/1995), β) 
του άρθρου 27 του Ν. 2081/1985 με το οποίο προστίθεται 
το άρθρο 29Α στο Ν. 1558/1985 «Κυβέρνηση και Κυβερ¬ 
νητικά Όργανα», γ) των άρθρων 6 παραγρ. 10 και 7 παρα- 
γρ. 1 του Ν. 2.503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» και 4) της παραγρ. 4του άρ¬ 
θρου 16 του Ν. 2.539/1997 «Συγκρότηση Πρωτοβάθμιας 
Τοπικής Αυτοδιοίκησης». 

2. Την απόφαση του Υπουργού Εσωτερικών 25027/ 
1984 (ΦΕΚ244τ.Β) «Καθορισμός αναγκαίων λεπτομερει¬ 
ών για την εφαρμογή των διατάξεων των άρθρων 205 έως 
213του Ν. 1065/1980).». 

3. Την 45.745/2001 απόφαση του Γενικού Γραμματέα 
Περιφέρειας Κεντρικής Μακεδονίας, με την οποία συστά- 
θηκε η Δημοτική Επιχείρηση Κοινωνικοοικονομικής Ανά¬ 
πτυξης δήμου Μαδύτου, που δημοσιεύθηκε στο Φ.Ε.Κ37/ 
Β/18.1.2002. 

4. Την 52/2003 απόφαση του δημοτικού συμβουλίου 
Μαδύτου, για την τροποποίηση της συστατικής πράξης 
της ανωτέρω επιχείρησης. 

5. Την απόφαση του Γενικού Γραμματέα Περιφέρειας 


Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Τροποποιούμε την 45.745/2001 (Φ.Ε.Κ 37/Β/18.1.2002) 
απόφασή μας, με την οποία συστάθηκε η Δημοτική Επι¬ 
χείρηση Κοινωνικοοικονομικής Ανάπτυξης Δ.Ε.Κ.Α Δή¬ 
μου Μαδύτου, ως εξής: 

3. Ως προς τους σκοπούς 

• Στο τέλος της παραγρ. 3α προστίθεται... η παροχή 
λογιστικών και γραμματειακών υπηρεσιών και η ολοκλη¬ 
ρωμένη διεκπεραίωση αντικειμένων του δήμου ή άλλων 
δήμων ή Ν.Π.Δ.Δ ή Ν.Π.Ι.Δ για συγκεκριμένο χρόνο και 
συγκεκριμένη αμοιβή. 

• Στο τέλος της παραγρ. 3 η προστίθεται ... Για την 
πραγματοποίηση των παραπάνω σκοπών η δημοτική επι¬ 
χείρηση χρησιμοποιεί δικό της προσωπικό, διοικητικό και 
τεχνικό, αλλά και ιδιώτες στους οποίους αναθέτει με σύμ¬ 
βαση συγκεκριμένο έργο ή μελέτη ή δραστηριότητα για 
συγκεκριμένο χρόνο, σύμφωνα με την κείμενη νομοθεσία. 

• Στο τέλος της παραγρ. 3 γ προστίθεται... χρησιμοποι¬ 
εί και το θεσμό των προγραμματικών συμβάσεων. 

4. Η επιχείρηση διοικείται από 7μελές διοικητικό συμ¬ 
βούλιο, που τα μέλη του μαζί με τους αναπληρωτές ορί¬ 
ζονται από το δημοτικό συμβούλιο, ως εξής: 

• Τέσσερις (4) αιρετοί εκπρόσωποι του Δήμου. 

• Ένας (1) εκπρόσωπος του Αγροτικού Συνεταιρισμού 
Νέας Μαδύτου. 

• Δύο (2) δημότες ή κάτοικοι του Δήμου που διαθέτουν 
πείρα ή γνώσεις σχετικές με το αντικείμενο της επιχείρη¬ 
σης. Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης) όταν η επιχείρηση απασχολεί περισσότε¬ 
ρους από είκοσι εργαζόμενους. Από τους αιρετούς εκπρο¬ 
σώπους του δήμου, ο ένας προέρχεται από τη μειοψηφία. 

Κατά τα λοιπά εξακολουθεί να ισχύει η τροποποιούμενη 
απόφαση. 

Απότις διατάξειςτης απόφασης αυτής δενπροκαλείται δα¬ 
πάνη σε βάροςτου προϋπολογισμού του Δήμου Μαδύτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘ. ΣΑΡΗΓΙΑΝΝΗΣ 

-♦- 

Αριθ. 7539 (6) 

Τροποποίηση της 9821/18.4.1995 απόφασης του 
Νομάρχη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 27του Ν. 2081/92, (ΦΕΚ 154Α') με τις οποίες προστέ¬ 
θηκε νέο άρθρο 29Α στο Ν. 1558/85 «Κυβέρνηση και Κυ¬ 
βερνητικά Όργανα» το οποίο ρυθμίζει τον έλεγχο των δα¬ 
πανών που προκαλούν οι κανονιστικές διοικητικές πράξεις. 

β) 203 του Π.Δ/τος 410/1995, (Δ.Κ.Κ) όπως ισχύει, 
γ) 7παρ. 16του Ν. 2307/1995, (ΦΕΚ113Α'). 
δ) 14παρ.1 και2του Ν. 2399/1996, (ΦΕΚ90Α'). 
ε) 6παρ. 10 του Ν. 2503/1997, (ΦΕΚ 107Α') «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
στ) 1 παρ. 46.5του Ν. 2539/1997 (ΦΕΚ244 Α') «Συγκρό¬ 
τηση της Πρωτοβάθμιας Τοπικής Αυτοδιοίκησης». 

2. Την 9821/18.4.1995 απόφαση του Νομάρχη Φθ/δας 
με την οποία συστήθηκε στην τέως Κοινότητα Λιβανατών 
νομικό πρόσωπο με την επωνυμία «Σχολική Επιτροπή Δη¬ 
μοτικού Σχολείου Λιβανατών» που δημοσιεύθηκε στο 
ΦΕΚ 390τ.Β'/10.5.95. 

3. Την 73/03 απόφαση του Δημοτικού Συμβουλίου του 
Δήμου Δαφνουσίων Νομού Φθιώτιδας. 

4. Την 1100/11.2.98 απόφασή μας, περί μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98, 
αποφασίζουμε: 

- Τροποποιούμε, την παρ. 2 της 9821/18.4.1995 απόφα¬ 
σης του Νομάρχη Φθιώτιδας ως εξής: 

2. Συνιστούμε στις Λιβανάτες έδρα του Δήμου Δαφνου¬ 
σίων Νομού Φθιώτιδας νομικό πρόσωπο με την Επωνυμία 
«Σχολική Επιτροπή Δημοτικού Σχολείου Δ.Δ. Λιβανατών 
Δήμου Δαφνουσίων». 

- Καταργούμε τις παρ.4 κ’ 5 της ανωτέρω απόφασης, 
που αφορούν τη διοίκηση του νομικού προσώπου. 

- Αναριθμούμετις παρ.6 κ’ 7 σε 4 κ’ 5 αντίστοιχα. 

- Καταργούμε την περ. α) της ως άνω νέας παρ. 4, ανα- 
ριθμούμε τις περ.β),γ),δ),ε), κ’ στ) σε α),β),γ),δ),κ’ ε) κ’ 

προσθέτουμε στην περ.α) αυτής, μετά τις λέξεις «. 

του Κράτους» τις λέξεις «και του Δήμου». 

Κατά τα λοιπά ισχύει η ανωτέρω απόφαση του Νομάρ¬ 
χη Φθιώτιδας. 

Ακροτελεύτιο άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Δαφ¬ 
νουσίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Ιουνίου 2003 

Με εντολή Γ εν. Γ ραμματέα Περιφέρειας 
Ο Αναπλ. Δ/ντής 
ΙΩΑΝΝΗΣ ΓΡΑΦΙΤΗΣ 

-♦- 

Αριθ. 7654 (7) 

Τροποποίηση της 2006/7.2.1991 απόφασης του Νομάρ¬ 
χη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις των άρθρων: 

α) 27 του Ν. 2081/92, (ΦΕΚ 154Α') με τις οποίες προστέ¬ 
θηκε νέο άρθρο 29Α στο Ν. 1558/85 «Κυβέρνηση και Κυ¬ 
βερνητικά Όργανα» το οποίο ρυθμίζει τον έλεγχο των δα- 
πανώνπου προκαλούν οι κανονιστικές διοικητικές πράξεις, 
β) 203 του Π.Δ/τος 410/1995, (Δ.Κ.Κ) όπως ισχύει, 
γ) 7 παρ. 16του Ν. 2307/1995, (ΦΕΚ113Α'). 
δ) Μπαρ. 1 και2του Ν. 2399/1996,(ΦΕΚ90 Α') 


ε) 6 παρ. 10 του Ν. 2503/1997, (ΦΕΚ 107 Α') «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 

στ) 1 παρ. 46.17 του Ν. 2539/1997, (ΦΕΚ 244 Α') «Συ¬ 
γκρότηση της Πρωτοβάθμιας Τοπικής Αυτοδιοίκησης». 

2. Την 2006/7.2.1991 απόφαση του Νομάρχη Φθ/δας με 
την οποία συστήθηκε στην πρώην Κοινότητα Ομβριακής 
νομικό πρόσωπο δημοσίου δικαίου με την επωνυμία «Σχο¬ 
λική Επιτροπή Δημοτικού Σχολείου & Νηπιαγωγείου στην 
Κοινότητα Ομβριακής του Νομού Φθιώτιδας» που δημο¬ 
σιεύθηκε στο ΦΕΚ 134 Β78.3.1991. 

3. Την 84/2003 απόφαση του Δημοτικού Συμβουλίου 
του Δήμου Ξυνιάδας Νομού Φθιώτιδας. 

4. Την 1100/11.2.98 απόφασή μας, περί μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98, 
αποφασίζουμε: 

-Τροποποιούμε, την παράγραφο 1 της 2006/7.2.1991 
απόφασης του Νομάρχη Φθιώτιδας ως εξής: 

1. Συνιστούμε στο Δημοτικό Διαμέρισμα Ομβριακής Δή¬ 
μου Ξυνιάδας Νομού Φθιώτιδας ίδιο νομικό πρόσωπο δη¬ 
μοσίου δικαίου με την Επωνυμία «Σχολική Επιτροπή Δη¬ 
μοτικού Σχολείου & Νηπιαγωγείου Δ.Δ. Ομβριακής Δή¬ 
μου Ξυνιάδας». 

-Καταργούμε Α) τις παραγράφους 3 & 4 της ανωτέρω 
απόφασης, που αφορούν τη διοίκηση του νομικού προ¬ 
σώπου & 

Β) την περίπτωση α) της παραγράφου 5 που αφορά την 
επιχορήγηση του νομικού προσώπου. 

-Αναριθμούμετις παραγράφους 5,6, & 7 σε 3,4 & 5 αντί¬ 
στοιχα. 

-Επίσης αναριθμούμε την περίπτωση β) της ως άνω νέ¬ 
ας παραγράφου 3 σε α) & προσθέτουμε σε αυτή μετά τις 
λέξεις «....του Κράτους» τις λέξεις «και του Δήμου», & τις 
περιπτώσεις γ), δ) & ε) σε β), γ) & δ) αντίστοιχα. 

Κατά τα λοιπά ισχύει η ανωτέρω απόφαση του Νομάρ¬ 
χη Φθιώτιδας. 

Ακροτελεύτιο άρθρο 

Από τις διατάξειςτης απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Ιουνίου 2003 

Με εντολή Γ εν. Γ ραμματέα Περιφέρειας 
Ο Αναπλ. Δ/ντής 
ΙΩΑΝΝΗΣ ΓΡΑΦΙΤΗΣ 

- ♦ - 

Αριθ. 436 (8) 

Μερική ανάκληση της 2060/27.5.2002 απόφασης του 
Νομάρχη Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις α) του άρθρου 15του Ν.Δ. 2535/53, β) του 
94/93 Πρ. Δ/τος «Περί καθορισμού που διατηρούνται από 
τον Υπουργό Γεωργίας, γ) του Ν. 2240/94, δ) του άρθρου 10 
παρ. 8του Ν. 2503/97 «Περί καθορισμού αρμοδιοτήτωντων 
Νομαρχών επί θεμάτων Αγροτικής Νομοθεσίας». 

2) Τον Οργανισμό της Νομαρχιακής Αυτοδιοίκησης 
όπως ισχύει σήμερα. 

3) Την 10/1667/22.1.03 απόφασή μας με την οποία εξου¬ 
σιοδοτείται ο βοηθός Νομάρχης Μπίκος Ιωάννης να υπο¬ 
γράφει Πράξεις και έγγραφα με «Εντολή Νομάρχη». 

4) Τις γενικές αρχές του Διοικητικού Δικαίου που αφο¬ 
ρούν ανάκληση, ακύρωση κ.λ.π. Διοικητικών Πράξεων. 

5) Την 2060/27.5.2002 απόφασή μας, με την οποία πα- 
ραχωρήθηκε μεταξύ άλλων και το αριθμ. 554 τεμάχιο με 
το χαρακτηρισμό «ρέμμα» έκτασης 1.132.060τ.μ. αγρ/τος 
Μελισσουργού στο Ν. Πρόσωπο του Δήμου Απολλωνίας 
σε εφαρμογή των διατάξεων άρθρου 164 του Αγροτικού 
Κώδικα. 

6) Το 10727 πε/20.1.03 έγγραφο της Δ/νσης Δασών, με 
το οποίο ζητά την μερική ανάκληση της παραπάνω από¬ 
φασης μας ως προςτο 554 «ρέμμα», γιατί: α) η έκταση αυ¬ 
τή καλύπτεται από δάσος πλατάνου ηλικίας 20-70 ετών 
περίπου και η μεταβίβασή της έγινε κατά παράβαση του 
άρθρου 24 του Συντάγματος και του άρθρου 15 παρ. 1 
του Ν. 1734/87. 

β) Η περιοχή επέμβασης του χειμάρρου Μελισσουργού, 
για την οποία συντάχθηκε μελέτη διευθέτησης-αμμολη- 
ψίας, βρίσκεται στη χαρακτηρισμένη Ορεινή κοίτη, σύμ¬ 
φωνα με την Γ.Δ. 2085/16.8.1983 απόφαση του Νομάρχη 
Θεσσαλονίκης, με την οποία καθορίζεται η πεδινή και ορει¬ 
νή κοίτη ποταμών και χειμάρρων Ν. Θεσσαλονίκης. 

γ) Η περιοχή ανήκει στη Γ' ζώνη Προστασίας της Διε¬ 
θνούς Σύμβασης ΗΑΜ5ΑΒ, όπου απαγορεύονται οι εργα¬ 
σίες που αλλοιώνουν το δασικό χαρακτήρα μιας περιο¬ 
χής, αποφασίζουμε: 

Ανακαλούμε μερικώς την 2060/27.5.2002 απόφασή 
μας, ως προς την παραχώρηση του αριθμ. 554 τεμαχίου 
«ρέμμα» έκτασης 1.132.060 τ.μ. αγρ/τος Μελισσουργού 
στο Νομικό Πρόσωπο του Δήμου Απολλωνίας για τους 
λόγους που αναγράφονται στο σκεπτικό της παρούσης. 

Κατά τα λοιπά η ανωτέρω απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Ιουνίου 2003 

Με εντολή Νομάρχη 
Ο Βοηθός Νομάρχης 
ΙΩΑΝΝΗΣ ΜΠΙΚΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο ΦΕΚ 752/τ. Β/11.6.2003, στο οποίο δημοσιεύθηκε η 
Φ40021/10584/726/4.6.2003 απόφαση του Υφυπουργού 
Εργασίας και Κοινωνικών Ασφαλίσεων, γίνεται η παρακά¬ 
τω διόρθωση : 

Ο τίτλος της απόφασης διορθώνεται από τον εσφαλμέ¬ 
νο «Επέκταση της δωρεάν χορήγησης αναλώσιμου υλι¬ 
κού, αντικατάσταση εδαφίωντου Κανονισμού Φαρμακευ¬ 
τικής Περίθαλψης του ΙΚΑ» στον ορθό «Επέκταση της δω¬ 
ρεάν χορήγησης αναλώσιμου υλικού». 

(ΑπότοΥπ. Εργασίας 
και Κοινωνικών Ασφαλίσεων) 

-♦- 

( 10 ) 

Στην ΥΠΠΟ/ΔΙΟΙΚ/Β/28672/28.5.03 απόφαση του 
Υπουργού Πολιτισμού «Διορισμός μελών του Διοικητι¬ 
κού Συμβουλίου και της Εκτελεστικής Επιτροπής του Ευ¬ 
ρωπαϊκού Πολιτιστικού Κέντρου Δελφών», που δημοσι¬ 
εύθηκε στο 715/5.6.2003/τ.Β' γίνεται η ακόλουθη διόρ¬ 
θωση. 

Από το εσφαλμένο: 

Γ. Εκτων μελώντου Διοικητικού Συμβουλίου, ορίζονται 
ως μέλη της Εκτελεστικής Επιτροπής του Ευρωπαϊκού 
Πολιτιστικού Κέντρου Δελφών, οι εξής: 

1. Ιωάννης-Θεοφάνης Παπαδημητρίου, ως Πρόεδρος 

2. Ιωάννης Στουρνάρας, 

Στο ορθό: 

Γ. Εκτων μελώντου Διοικητικού Συμβουλίου, ορίζονται 
ως μέλη της Εκτελεστικής Επιτροπής του Ευρωπαϊκού 
Πολιτιστικού Κέντρου Δελφών, οι εξής: 

1. Ιωάννης-Θεοφάνης Παπαδημητρίου, ως Πρόεδρος 

2. Ιωάννης Στουρνάρας, 

3. Αριστείδης Μπαλτάς 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




